  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Ижкарын Суредан устолыкъя элькун музейын кубизм ӧрлы кутскон сётӥсьлэн Пабло Пикассолэн ужъёсыныз «Пабло Пикассо: художник среди поэтов» адӟытон (12+) усьтӥськиз. Отчы суредасьлэн частной коллекциосысь 100-лэсь трос графикаез пыриз. Со сярысь Удмуртиысь тӧролэн но кивалтэтлэн пресс-службазы ивортӥз. Адӟытон суредасьлэсь XX даурысь тодмо гожъясьёсын но кылбурчиосын эшъяськемзэ возьматэ. Пикассо графикаен кылбурась сямен возьматэмын, нош кылбурчиос но гожъясьёс – кылэн суредасьёс сямен. Адӟтон 25-тӥ тулыспалозь ужалоз. Пыронэз дунын. Санкт-Петербургысь галереяен Удмуртиысь музей кӧня ке ар валче ужа ни. Солы луыса элькунамы улӥсьёс Василий Кандинскийлэн, Сальвадор Далилэн ужъёсыныз тодматскизы. Тодэ вайытом, шуркынмон шорозь Ижкарысь Шор карлудын туспуктэмъёсын «Весь в отца» адӟтон (0+) ужалоз.  Тегъёс: суредасьёс адӟытон Суреданустолыкъямузей Ижкар Удмуртия  